Mi tekkaw ad tt-id-jemɛent ad neddem aɣerbal, d umezwi arqaq ad nezwi iqeclafen ad ɣlin ukessar taḍuṭ ad tegri iwsawn, ad ttenefsu s yifassen-nneɣ, syin ad neddem imceḍ, ad ttensaddi deg yimceḍ-nni wa yettak-it i wa ad as nɛiwed fettu, mi teqqerdec taḍuṭ-nni ad ttnalem, ad dnawi iẓḍi ad negzem seg uqecuc ṛṛuḍa tin iwumi neqqar ṛṛuḍa uqecuc , ad ttnesres s wadda ad nger sdaxel-is iẓḍi-nni ad tt -neddewer deg-s almma tuɣal d ikbuben, mi tellem ad terres daxel n tcekkart. Ma nebɣa ad d-naɣ rrqem ad d-naɣ ulman imellalen, neɣ iberqayen, akked yid, syin ad d-heggiɣ taḍuṭ, isegra, d lxiḍ n ṛṛuḥ, ilni, iselenti d yijebdan, d seba (07) iɣunam, sey-sen ad nexdem aḥayek, alaw (aɛlaw), abernus, taxeccabit, d tacluḥt.